Volkswagen Golf

Volkswagen Golf er en bilmodell i kompaktklassen fra tyske Volkswagen, som ble lansert i sin første generasjon i 1974. Det har blitt lansert til sammen åtte generasjoner av bilen, som fortsatt produseres i dag.
Volkswagen Golf er med over 30 millioner solgte eksemplarer den tredje mest solgte bilmodellen gjennom tidene (etter Toyota Corolla og Ford F-serie), og har derfor gitt navnet til en helt egen bilklasse, den såkalte Golf-klassen.


== Modellgenerasjoner ==


=== Golf I (1974–1983) ===
Volkswagen hadde lenge hatt Bobla som sin bestselger, men på begynnelse av 1970-tallet var den foreldet, og VW hadde behov for en erstatter. Resultatet ble Golfen, som var langt mer moderne enn sin nærmere 40 år gamle forgjenger. Den hadde forhjulstrekk og en rekkefirer-motor, som var mer vanlig på 1970-tallet.
Tidligere forsøk på en etterfølger hadde vært mislykkede. Den første prototypen, EA-276, ble vist i 1969, men det tok fem år før Golf kom i produksjon. Da den ble lansert i 1974 ble den en umiddelbar suksess. Den ble i Tyskland produsert fram til 1983. Bobla ble, samtidig som Golfen, produsert i Tyskland fram til 1978. I USA ble navnet Volkswagen Rabbit brukt i stedet for Golf, mens i Mexico het den Caribe.
I Jugoslavia ble Golf I produsert fram til 1986. I Sør-Afrika ble den produsert fra 1984 og helt fram til 29. august 2009 under navnet Volkswagen Citi Golf.
I mars 1975 (modellår 1976) kom Golf GTI, som hadde motor med bensininnsprøytning og 110 hk. Toppfarten var 180 km/t. GTI-versjonen er ofte ansett som en av de mest ettertraktede bilene fra 1970-tallet.
I 1979 kom Golf som kabriolet. Til tross for at Golf I gikk ut av produksjon i 1983, ble kabrioletutgaven produsert fram til 1993 da det ikke ble laget noen kabrioletutgave av Mk2.
I 1979 kom også den første Volkswagen Jetta, som var basert på Golf, men utformet som en sedan, på markedet. Også den ble svært populær, men i de fleste markeder i Europa var det Golfen som var mest populær. I USA var derimot Jetta mest populær.


==== Typebetegnelser ====
Typebetegnelse 171: 3 dører, produksjonsår 1974-1983
Typebetegnelse 173: 5 dører, produksjonsår 1974-1983
Typebetegnelse 155: Golf Cabriolet, produksjonsår 1979-1993Av Golf I har det blitt produsert 6,8 millioner eksemplarer.


==== Tidslinje ====
1974
I juli 1974 ble etterfølgeren til VW Boble presentert i München. Tilgjengelige motorer var på 1,1 og 1,5 liter. Bilen hadde trommelbremser på alle hjul.
I oktober 1974 ble automatgirkasse tilgjengelig sammen med motoren på 1,5 liter og 70 hk.
1975
Bilen får større motor: 1,6 l og 75 hk.
I februar 1975 får den justerbare ryggstøtter.
I april får den skivebremser foran og varmetråder i bakrutenI september tas 1,5 litermotoren ut av produksjon og erstattes av en 1,6 liter. VW presenterer en 1,6 l med 110 hk motor utviklet for fremtidens [GTI]-modell. Bilen får mindre svingradius: 10,5 m reduseres til 10,3 m. Fordørene får bedre ventilasjon.
1976
I mars 1976 passerer Golf 500 000 produserte eksemplarer.
I juni blir Golf GTI lansert, med 110 hk.
I august får bilen rullebelter og nakkestøtter, samt varmeapparat med tre hastigheter.
Den internasjonale lanseringen av Golf med dieselmotor skjer i Stockholm.
I oktober forlater Golf nummer 1 000 000 samlebåndet.
1977
I august får Golf sorte dørhåndtak. 1,5-litersmotoren utgår.
1978
I juni forlater Golf nummer 2 000 000 samlebåndet.
Golf lanseres i USA under navnet Rabbit (kanin). Produksjonen skjer i New Stanton.
I august får Golf plastdekte støtfangere.
1979
Golf Cabriolet blir vist for pressen i mars. Modellen produseres av Karmann. I utgangspunktet leveres modellen med en 1,5 liters motor på 70 hk, men senere kom den med en 1,6 liter på 75 hk.
Golf får bedre rustbeskyttelse og rustgaranti.
I juni blir en ny motor lansert, 1,3 liter med 60 hk.
I juli får Golf oppgraderte fjærer, og støtfangere av plast samt rullebelter bak og midjebelte i midten.
I september forlater Golf nummer 3 000 000 samlebåndet.
1980
I januar blir en «4+E» girkasse ekstrautstyr i dieselmodellene. 4+E innebærer et ekstra «langt» femtegir.
I august får årsmodell 1981 større baklykter og et mer moderne instrumentering med turteller og motortemperaturmåler.
I november forlater Golf nummer 4 000 000 samlebåndet.
1982
I februar forlater Golf nummer 5 000 000 samlebåndet.
Golf GTI lanseres i femdørsversjon
Dieselbiler kan bestilles med automatgirkasse
Golf GTD presenteres i mars
Golf Caddy settes i produksjon i Sarajevo
Golf GTI med 1,8 liters motor og 112 hk presenteres i august.
Første turbodieselmodell med 1,6 liter og 70 hk presenteres.
Motoren med 1,3 liter og 60 hk tas ut av produksjon.
1983
Spesialmodellene LX og GX presenteres i mars.
Den gule kontrollampen for fullt lys fjernes, og erstattes med en blå i juli.
I august forlater Golf nummer 6 000 000 samlebåndet.Antall Golf I:

Golf – 6 249 960 stk.
Cabriolet – 388 593 stk.
Caddy 203 390 stk.
Totalt 6 841 943 stk.


=== Golf II (1984–1992) ===
Andre generasjon av Volkswagen Golf ble lansert i 1983, for modellår 1984. Den var litt større enn første generasjon, men ikke så mye, og designet var, til tross for at linjene var blitt noe rundere for å få bilen til å fremstå mer moderne, relativt likt første generasjon. Mens Golf I hadde blitt kalt Rabbit i USA, ble bilen nå også solgt som Golf i USA.
Til tross for at de fleste bilene var forhjulsdrevet, kom også en modell med firehjulstrekk, Golf Syncro, i 1986.


==== VW Golf GTI G60 Limited ====
I juni 1989 ble det bygget 70 VW Golf GTI G60 Limited, som var en 16v G-60 motor, som originalt ytet 210 Hk. Det ble bygget 70 eksemplarer der 2 av bilene ble produsert som 3-dørs, hvor den ene ble ødelagt i en kollisjon, og den andre står på VWs motorhistoriske museum.
Alle GTI G-60 Limited-versjonene ble utstyrt med de små amerikanske støtfangerne. Den tradisjonelle røde pynten på enkellys grillen ble også erstattet med lyseblå, som var VW Motorsports farge på den tiden, samt at de hadde et VWMS emblem i grillen, også i lyseblått. Alle bilene hadde stort sett alt utstyr inkl BBS-felger og svart skinninteriør, noe som sammen med motoren gjorde bilen svært unik og ettertraktet. Siden bilen ble produsert i få eksemplar og siden den var så spesiell, var det selvfølgelig ikke noe allemannseie, men noen Golf entusiaster klarte å få tak i et eksemplar.


==== Typebetegnelser ====
Typebetegnelse 191: 3 dører, delt siderute, produksjonsår 1983-1988
Typebetegnelse 193: 3/5 dører, produksjonsår 1983-1992
Typebetegnelse 1G1: 3/5 dører, produksjonsår 1989-1992


==== Utstyr ====
Originalt fra fabrikk har Golf II blitt levert med følgende utstyr

Utvendig styling:
C, CL, GL, Tour: Liten frontspoiler
Sport, Pasadena: Liten frontspoiler, skjermbredere
Syncro 86-87: Stor frontspoiler, skjermbredere
GT, GTI→85: Liten frontspoiler, skjermbredere, hekkspoiler øverst på bakrute
GTI 85→: Stor frontspoiler, skjermbredere, hekkspoiler øverst på bakrute
GTI 16V: Stor frontspoiler med luftinntak, skjermbredere, hekkspoiler øverst på bakrute, elektronisk takantenne
GTI G60: Stor frontspoiler med luftinntak, bredere skjermbredere, hekkspoiler øverst på bakrute, elektronisk takantenne
Frontgrill:
C, Tour, Syncro 86-87: Enkel lyktegrill uten pyntelist
CL, GL: Enkel lyktegrill med kromlist
GTI→85: Enkel lyktegrill med sort VW-emblem og rød pyntelist
Sport, Pasadena: Dobbel lyktegrill uten pyntelist
GTI 85→ Dobbel lyktegrill med sort VW-emblem og rød pyntelist
Baklykter:
Alle bortsett fra spesialmodeller: Standard baklykter (Rød/oransje/hvite)
GT Spesial, GTI Edition One, Fire & ice, Country etc etc: Sorte/røde baklykter
Blinklys foran:
Alle bortsett fra spesialmodeller: Standard oransje blinklys foran
GTI Edition One, Edition Blue, Country, Pasadena etc: Hvite blinklys foran
Felger:
C, CL, GL, Syncro 86-87, Tour, GTI→85: 13" stålfelger med 175/70 13
Sport, Pasadena, GT, GTI 85→, GTI 16V: 14" stålfelger med 185/60 14
GTI G60, diverse spesialmodeller av GTI: 15" aluminiumsfelger med 185/55 15
Innvendig midtkonsoll:
C: Ingen midtkonsoll
CL, Tour: Lav midtkonsoll med askebeger
Øvrige modeller: Høy midtkonsoll med askebeger, sigarettenner etc.
Seter:
C, CL, Tour, Pasadena, Syncro 86-87: Vanlige komfortseter
GL, Carat: Vanlige komfortseter med veloursetetrekk
Sport 85-90, GT, GTD: Vanlige seter med sportssetetrekk
Sport 90→, GTI, GTI 16V, GTI G60, Country: Sportsseter
Ratt:
C, CL, GL 88→, Tour, Pasadena: Vanlig ratt
GL →87, Syncro 86-87, Sport, GTI, GTI 16V, GTI G60, Country: Sportsratt
Listen tar stort sett for seg norsksolgte biler. Avvik kan forekomme.
Annet tilbehør for ettermontering som ble tilbudt hos VW-forhandleren til Golf 2 var bla.:
Baklykter inklusive sort midtplate fra TRESER
Baklykter uten sort midtplate fra HELLA
Rød/oransje midtplate fra HELLA
Dobbel lyktegrill (original-look) fra HELLA
Dobbel lyktegrill fra KAMEI
Dobbel lyktegrill med firkantede DE-lys fra HELLA
Dobbel lyktegrill med firkantede lys fra VOTEX
Hekkspoiler øverst på bakrute uten bremselys fra VOTEX
Dobbel hekkspoiler øverst på bakrute uten bremselys fra KAMEI
Hekkspoiler øverst på bakrute med bremselys fra HELLA
Hekkspoiler nederst på bakrute fra HELLA
Komplett styling fra VOTEX og KAMEI
Luktinntaksdeksel på panser fra KAMEI
Vindavviser til soltak og sideruter fra HVAL
Midtkonsoll for montering utenpå original stor midtkonsoll med plass til ekstrainstrumenter+ ekstra DIN-utsnitt (til eks radio) fra VOTEX
Stoffmatter fra VOTEX
Girkule i skinn med mansjett (VW Motorsport logo) fra VOTEX
13", 14" og 15" alufelger fra VOTEX, FONDMETALL etc.


==== Tidslinje ====
1983
En ny modell, Golf II, presenteres for pressen i München
1984
Golf GTI med 112 hk (82 kW) lanseres i januar
Første Golf GTI med katalysator kommer i august
Bryteren til multifunksjonsinstrumentet plasseres på vindusviskerhendelen
1985
I mars ruller Golf nummer 7 000 000 av samlebåndet.
Golf får hydrauliske ventilløftere i august, noe som betyr automatisk ventiljustering og derfor enklere vedlikehold
Golf GTI får ny grill, dobbelt enderør og nye lister langs siden i september
Golf II lanseres i USA-utgave. De største utvendige forskjellene er firkantede hovedlykter på årsmodellene 1985/86/87/88. Bilen ble produsert i VWs fabrikk i Pennsylvania til den stengte dørene i juli 1988. Etter dette ble alle USA-Golfer produsert i Mexico.
1986
I mars ble den nye Golf GTI med 16 ventilers motor og 139 hk presentert
Golf kom med permanent firehjulsdrift (syncro).
1987
ABS-bremser kan bestilles på alle «sportslige» modeller fra og med februar.
Motorer med 107 og 112 hestekrefter utstyres med innsprøytningssystemet Digifant.
Fra og med mars leveres alle Golf-modeller med katalysator.
Ansiktsløftning i august, med blant annet en ny grill. Trekantvinduet på dørene foran forsvant, bilen fikk nye utvendige speil, nye sidelister og et oppgradert interiør med nytt ratt og seter.
1988
Golf Rallye presenteres i januar. Rallye er utstyrt med en kompressordrevet G60-motor (1,8 liter) med 160 hk. Bilen fikk et helt nytt frontparti med andre hovedlykter, skjermbredere og et mer sportslig chassis. 5 000 ble planlagt levert for å tilfredsstille homolegeringskravene for rally. Grunnet regelendringer trakk VW bilen fra rally.
I juni ruller Golf nummer 10 000 000 av samlebåndet.
14. juli ble VW-fabrikken i USA stengt, og produksjonen ble flyttet til Mexico.
1989
I juni ble det bygget 70 stk. Golf GTI G60 Limited, med 16v G60-motor og 210 hestekrefter. Disse hadde Syncro som Golf Rallye, men hadde 5 dører og grill med enkle lykter og blå istedenfor rød kant. (2 av bilene ble produsert som 3-dørs, hvor den ene ble ødelagt i en kollisjon, og den andre står på VW's motorhistoriske museum.) I grillen var det også et blått VW-motorsport merke.
I august ble det innført ladeluftkjølere på Golf turbodiesel, noe som økte effekten på 1,6 literen til 80 hk.
I august ble det innført nye støtfangere både foran og bak på GL- og GTI-modellene.
I oktober rullet Golf nummer 11 000 000 av samlebåndet.
Fra november blir også dieselmodellene utstyrt med katalysator.
I desember ble den første Golf G60 presentert, med en 1,8 l motor (160 hk).
1990
Fabrikken starter produksjon av Golf Country i januar. Bilen er en ekstra høy utgave av Golf, til bruk på dårlige veier og i terrenget. Golf Country ble aldri noen suksess.
I november rullet Golf nummer 12 000 000 av samlebåndet.
I november rullet Golf GTI nummer 1 000 000 av samlebåndet.
Får Golf servostyring
1991
Fra februar ble Golf GTI G60 levert med syncro-firehjulstrekk. Produksjonen startet i mars, i Mosel/Zwickau i Øst-Tyskland.Av Golf II har det blitt produsert 6,3 millioner eksemplarer.


=== Golf III (1992–1997) ===


==== Typebetegnelser ====
Typebetegnelse 1H1: 3/5 dører, produksjonsår 1991-1997
Typebetegnelse 1H5: Golf Variant, 5-dørs stasjonsvogn, produksjonsår 1993-1999
Typebetegnelse 1E7: Golf Cabriolet, produksjonsår 1993–2002


==== Tidslinje ====
1992
I februar rullet Golf nummer 13 000 000 av samlebåndet.
I oktober ble Golf III premiérevist i München med et helt nytt karosseri.
Golf III i USA-utgave produseres i Mexico, og kun i GL, GTI og GTI VR6-varianter. Synlige forskjeller fra øvrige modeller er kraftigere støtfangere.
I november blir Golf VR6 lansert, den første bilen i sin klasse med sekssylindret motor. Motoren har en effekt på 174 hk (128 kW), og et sylindervolum på 2,8 liter. Motoren er av V-type, med en sylindervinkel på 15°.
Volkswagen Golf vinner utmerkelsen Årets bil i Europa.
Fra 1992 kunne bilen leveres med kollisjonspute.
1993
I januar ble GTI 16V presentert.
I mars rullet Golf nummer 14 000 000 av samlebåndet.
I juni ble Golf TDI lansert, med en helt ny, direkteinnsprøytet turbodieselmotor med 90 hk.
For første gang kan Golf leveres i stasjonsvognutgave – i september blir Golf Variant presentert.
1994
I januar blir elektronisk startsperre standard.
I mai ruller Golf nummer 15 000 000 av samlebåndet.
I august kommer turteller og lysalarm som standard.
Ny bensinmotor: 2,9 VR6, 190 hk.
1995
I august blir kollisjonspute standard i alle modeller. Støtfangerne blir hellakkerte i bilens farge.
I september blir Golf SDI presentert, med en dieselmotor med direkteinnsprøytning og 64 hk.
1996
I april har GTI 20-årsjubileum.
Navnene på utstyrspakkene (CL, GL og så videre) utgår fra og med mai.
Fra september leveres alle Golf-modeller med ABS-bremser som standard. Sidekollisjonsputer kan leveres som ekstrautstyr.
I november ruller Golf nummer 17 000 000 av samlebåndet.
Ny bensinmotor: 1,6 liter, 101 hk
Ny turbodieselmotor: 1,9 TDI, 110 hkAv Golf III har det blitt produsert 4,8 millioner eksemplarer.


=== Golf IV (1998–2003) ===


==== Typebetegnelser ====
Typebetegnelse 1J1: 3/5 dører, produksjonår 1998-2003


==== Tidslinje ====
1997
I august presenteres Golf IV på en pressevisning i Bonn. Bilen har et helt nytt, helforsinket karosseri. Dessuten har det blitt brukt nye sveisemetoder, som gjør karosseriet stivere.
I september blir Golf IV vist for offentligheten, på bilutstillingen i Frankfurt.
1998
En ny Golf Cabriolet blir lansert i mars. Bilen er basert på Golf III, men har fått fronten fra Golf IV.
I juli kommer Golf IV med 4Motion Haldexkobling.
1999
I april kommer en ny dieselmotor som benytter seg av pumpedyseprinsippet. Sylindervolumet er 1,9 liter og motoren yter 115 hk. Den leveres sammen med en sekstrinns girkasse.
I april går motoren med 1,8 l og 125 hk ut av produksjon.
I juni innføres forlengede serviceintervaller.
I august presenteres en ny Golf stasjonsvogn.
19 000 000 Golf er produsert.
ESP blir standard på alle Highline-modeller. Noen versjoner av Comfort får også ESP.
Allerede i september ruller Golf nummer 20 000 000 av samlebåndet.
2000
To nye bensinmotorer lanseres: 1,6 16V (105 hk) og 2,3 V5 (170 hk).
To nye dieselmotorer lanseres: 1,9 TDI (100 hk) og 1,9 TDI (150 hk).
2001
Fra mai leveres blokkingsfrie bremser på alle modeller.
En ny bensinmotor lanseres: 1,6 FSI (110 hk).
En ny dieselmotor lanseres: 1,9 TDI (130 hk).
Alle motorer leveres med Longlife-Service.
Golf Cabriolet går ut av produksjon i november.
2002
I november vises Volkswagen Golf Variant BiFuel, en modell som kan kjøres på både bensin og gass. Bilen leveres kun i stasjonsvognutgave (Variant), på grunn av gasstankenes plassbehov. Som bensinbil rommer standardtanken 55 liter, mens gasstankene rommer 73 liter gass, noe som totalt gir en rekkevide på omkring 900 km. Man bytter drivstoff med en knapp inne i bilen. Motoren har et sylindervolum på 2,0 liter, og en effekt på 115 hk (85 kW) med bensin eller 102 hk (75 kW) på gass.
Golf nummer 20 000 000 forlater samlebåndet.
2003
Golf IV R32 lanseres, med en V6-motor på 241 hk. Motoren har variable ventiltider på innsugssiden og er utstyrt med 4Motion firehjulstrekk med Haldex-kobling. Fra midten av 2003 kan bilen leveres med DSG-girkasse. Toppfarten er 247 km/t, og 0–100 km/t går unna på 6,6 sek.
2004
Golf R32 eksporteres til USA, og er dermed USAs første, firehjulsdrevne Golf. Modellen er ikke til salgs i Canada.Av Golf IV ble det produsert 4,3 millioner eksemplarer frem til 2004.


=== Golf V (2004–2008) ===


==== Typebetegnelser ====
Typebetegnelse 1K1: 3/5 dører, produksjonsår 2004-2008


==== Tidslinje ====
2003
Golf V presenteres for pressen i Wolfsburg den 25. august. Premieren for publikum er på bilutstillingen i Frankfurt i september. Modellen produseres på tre fabrikker: Wolfsburg, Mosel og Brussel.
2004
Nye Golf GTI med en 200 hestekrefters turbomotor presenteres på bilutstillingen i Paris den 25. september. Bilen er utstyrt med en 2,0 liters FSI-motor med turbo. Motoren i kombinasjon med den standardmonterte, sekstrinns girkassen gir en akselerasjon på 0–100 km/t på 7,2 sek. Toppfarten er 235 km/t. Med DSG-girkasse blir tiden fra 0–100 km/t 6,9 sek.
Tre nye bensinmotorer lanseres: 1,4 FSI (90 hk), 1,6 (116 hk) og 2,0 FSI (150 hk).
To nye dieselmotorer lanseres: 1,9 TDI (90 hk) og 2,0 SDI (75 hk).
2005
To nye bensinmotorer lanseres: 1,4 TSI (140 hk) og 1,4 TSI (170 hk).
2006
En ny bensinmotor lanseres: 1,4 (80 hk).
2007:
En ny bensinmotor lanseres: 1,4 TSI (122 hk).
En ny dieselmotor lanseres: 2,0 TDI (170 hk).
Nye Golf stasjonsvogn lanseres.
Golf BlueMotion lanseres.


=== Golf VI (2009–2012) ===

3/5 dører, produksjonsår 2008-2013


==== Tidslinje ====
2008
Golf VI ble presentert på 2008 Paris Auto Show i oktober.
2009
En ny bensinmotor lanseres: 2,0 GTI (211 hk).
To nye dieselmotorer lanseres: 1,6 TDI (105 hk) og 2,0 GTD (170 hk).
Nye Golf stasjonsvogn lanseres.


=== Golf VII (2013–2020) ===

3/5 dører, 2012-2019


==== Tidslinje ====
2008
Golf VI ble presentert på 2008 Paris Auto Show i oktober.
2009
En ny bensinmotor lanseres: 2,0 GTI (211 hk).
To nye dieselmotorer lanseres: 1,6 TDI (105 hk) og 2,0 GTD (170 hk).
Nye Golf stasjonsvogn lanseres.


==== e-Golf ====

e-Golf er en helelektrisk versjon av Golf.
Under den seremonielle lanseringen av Tysklands «Nationale Plattform Elektromobilität» (NPE) i Berlin, presenterte Volkswagen sin Golf blue-e-motion (e-Golf) konseptelbil til Tysland Kansler Angela Merkel. NPE er Tysklands regjerings initiativ for å utvikle Tyskland til et ledende market for elektrisk mobilitet. Men ikke minst for å tilfredsstille det amerikanske marked der visse stater krever at bilfabrikantene leverer minst en modell med nullutslipp.
Produksjonsversjonen av 2015 Volkswagen e-Golf ble vist i 2013 på Bilutstillingen i Frankfurt. Ifølge Volkswagen har e-Golfen en praktisk rekkevidde på 130 til 190 km, med en offisiell NEDC syklus på 190 km. Vinterrekkevidden er forventet å være 80–120 km. Produksjon av kjøretøyer for konsumermarkedet startet i mars 2014.14. februar 2014 staret Volkswagen salget av e-Golf i Tyskland, med en pris som starter på 34 900 euro. Den 11. mars 2014 åpnet Volkswagen for å ta i mot bestillinger av e-Golf i Storbritannia og annonserte prisen til å være GBP 30 845. Leveranser til Storbritannia var forventet i slutten av juni. USA salg er planlagt startet i utvalgte markeder i fjerde kvartal 2014.I Norge ble e-Golf tilgjengelig for bestilling klokken 09:00 den 25. februar 2014 for leveranser i juni 2014. Over 1 300 biler ble bestilt den samme dagen.  Per 3. mars 2014 var nesten 2 000 biler bestilt.  Prisen varierte fra kr. 251 800 for grunnmodellen til kr. 302 000 med alt tilgjengelig tilleggsutstyr, sammenligbart med de billigste bensin- og dieselmodellene. Basispakken inkluderte utstyr som er tilleggsutstyr i andre land, slik som en DAB+ radiomottaker, oppvarmede seter og oppvarmet frontrute.
I april 2014 opplyste Volkswagen at USA-versjonen av 2015 e-Golf ville ikke ha en veskeavkjølt batteripakke da nøye testing hadde vist at høy omgivelsestemperatur ikke innvirket på batteriets ytelse.


==== Golf GTE ====
Golf GTE er ladehybridversjonen av Golf som ble vist første gang i 2014 under Geneva Motor Show. GTE ble levert til de første kundene i 4. kvartal 2014.
Denne modellen har elmotor kombinert med en 1,4 liters TSI-motor og sekstrinns DSG-girkasse. Batteripakken på ca. 8 kWh gir bilen en nominell helelektrisk rekkevidde på 50 km.
Drivverket er identisk med Audi A3 e-Tron.


=== Golf VIII (2020–) ===

Golf Mk8 ble introdusert i Wolfsburg 24. oktober 2019 og vil komme i ordinær produksjon i desember 2019.


== Nyvinninger ==
Golf var først med:

GTI -modeller
Cabriolet i sin klasse
Permanent firehjulsdrift
G-lader^
Dieselmotor med direkte innsprøytning


== Referanser ==


== Eksterne lenker ==
(en) Volkswagen Golf – kategori av bilder, video eller lyd på Commons
Den norske importørens side om Golf Arkivert 19. februar 2015 hos Wayback Machine.
Kategorien Golf i Open Directory Project